Preĝejo Sanktaj Udalriko kaj Livino (Magdeburgo)

Preĝejo Sanktaj Udalriko kaj Livino (germane: St.-Ulrich-und-Levin-Kirche) estis la dua plej malnova kirko de Magdeburgo, Germanujo. Post damaĝoj dum la Dua Mondmilito la komunistoj eksplodigis ĝin en aprilo 1956 malgraŭ ĝia eblo de restaŭrado.

Historio
La unua mencio de la udalrika komunumo estis en 1022. Kirkokonstruo (ligna framskeletaĵo kun ŝtonaj fundamentoj) estis en kunteksto kun ĉirkaŭfortikaĵo. Brulkonsumiĝo estis dum fajrego en 1188. Post rekonstruo ĝi ricevis krom Udalriko de Aŭgsburgo duan patronon, Livinon el Gento, pro ke intertempe enmigris komercistoj el Flandrujo. La duobla nomo havis la unuan mencion en dokumento de 1464. Naskis ununava hala kirko kun du ŝtonaj turoj. Dum Reformacio aktivegis ĉi tie Nikolaus von Amsdorf, predikisto kaj densa amiko de Marteno Lutero. Protestantaj gastoj el Wittenberg ekziliĝis Magdeburgon dum katolika okupado meze de la 16-a jarcento. Post detruo urba dum la Tridekjara Milito ĉi kirko rekonstruiĝis ĝis 1656; la orgenon konstruis Arp Schnitger. 

En junio 1861 fajro damaĝis la tegmenton, la turojn kaj partojn de la volbo. Post riparoj ĝis 1866 la turoj reestiĝis novgotike. Bombadatakoj en januaro 1945 restigis la turojn, la uestan fasadon, la gotikajn pilastrojn kaj la eksterajn murojn. Dum socialisma novkonstruo de Magdeburgo, komunistoj malkonstruis krom Udalriko-kirkon (1956) la Marteno-kirkon, la Francan reformitan kirkon (1960) kaj parte en 1964 la Katerino-kirkon. Post Turniĝo surkonstruis la areojn; oni nomis ĉi novan domon Ulrichshaus kaj la placon (en 1998) Ulrichplatz. En marto 2011 plebiscito pri rekonstruo de la preĝejo ne atingis sufiĉe da poraj voĉoj. 

La fundamentoj de la kirko kuŝas sub flora bedo. Partojn de la kirko oni uzis dum la konstruo de la magdeburga zooparko. Oni sukcese savis dum malkonstruo de malnovaj zoaj ejoj kelkajn ŝtonojn, sabloŝtonaĵojn kaj kapitelojn. La malnova horloĝo troviĝas hodiaŭ en la parko Elbauenpark.

Eksteraj ligiloj

hejmpaĝo

kategorio:Magdeburgo
Magdeburgo
Magdeburgo
Magdeburgo